  Туспуктэм: Ольга Козачёк Ольга Козачёк Корреспондент Наталия Сильвестрова 0+ Пыӵал лэсьтӥсьлэн нуналаз Ижысь Шор карлудын туспуктэмъёсын «Завод – это модно» адӟытон усьтӥськиз. Фотовыставка ожутиськонъя но промышленностья огъетысь тунсыко ужудысъёсын но заводъёсысь егит ӧнерчиосын тодматэ. Со сярысь кар администрацилэн пресс-службаез ивортӥз. Адӟытонлэн геройёсыз заводъёсын 28 ужасьёс луизы. Соос пӧлын сборочной цехысь слесарь-сборщик, инженер-конструктор, электрогазосварщик но мукет ужасьёс. « Бадӟым кун ужэз быдэсъяса но соос яратоно ужзылы но дыр шедьто. Со театрын шудон яке рок-концерт, мотоцикл яке гитара, яке триатлон. Совето вакытэ школаын шуо вал: «Алама дышетскиськод? Мынод заводэ!». Ми со стереотипез быдтӥськомы. Али ожутиськонъя но промышленностья огъетлэн заводъёсаз ужаны модно но дано. Та адӟытон солы зэматон луэ » Евгения Сундукова, «Центр активных коммуникаций» ужъюртлэн кивалтӥсез Адӟытон 19-тӥ коньывуонозь ужалоз. Фото: Ольга Козачёк Тодэ вайытом, 19-тӥ куарусёнэ Пыӵал лэсьтӥсьлэсь нуналзэ пусъён Ижкарын сяська пононэн кутскиз. Праздник улсын Удмуртиын нырысьсэ «Оружейной диктант» гожтӥзы. Тегъёс: праздникъёс Пыӵаллэсьтӥсьлэннуналэз туспуктэм адӟытон Ижкар Удмуртия  